ΤΟ ΠΡΟΓΡΑΜΜΑ ΠΕΡΙΕΧΕΙ ΥΛΙΚΟ ΑΠΟ ΚΥΝΗΓΙ ΘΗΡΑΜΑΤΩΝ.
Downloaded from YTS.BZ
ΑΠΑΡΑΙΤΗΤΗ Η ΓΟΝΙΚΗ ΣΥΝΑΙΝΕΣΗ
Official YIFY movies site: YTS.BZ
Ουάσινγκτον, Μουσείο Σμιθσόνιαν.
Εδώ εκτίθεται
ο μεγαλύτερος ελέφαντας που υπήρξε ποτέ.
Αυτός είναι ο δρ Στιβ Μπόιζ.
Αναζητά μυστηριώδεις ελέφαντες-φαντάσματα
που ίσως είναι απόγονοι αυτού εδώ.
Πρώτη φορά βλέπω αυτόν τον ελέφαντα,
αυτόν τον μεγάλο ελέφαντα στο Σμιθσόνιαν.
Τον έχω ονειρευτεί χίλιες φορές.
Έχω μια φωτογραφία αυτού του ελέφαντα μαζί μου.
Δέκα χρόνια κυνηγώ τους απογόνους του
στην περιοχή της Ανγκόλα όπου δουλεύω και εξερευνώ.
Τον λένε Χένρι. Είναι ανθρώπινο όνομα.
Κι αυτό είναι ενδιαφέρον, γιατί οι Νκανγκάλα, οι άνθρωποι,
οι Λουτσάζι σ' εκείνη την περιοχή της Ανγκόλα, πιστεύουν
ότι ελέφαντες αφήνουν το σώμα τους για να γίνουν άνθρωποι.
Αυτός ο ελέφαντας άφησε το σώμα του. Δεν υπάρχει τίποτα εκεί μέσα.
Μόνο σκαλωσιές.
Το κρανίο και οι χαυλιόδοντες
ήταν πολύ βαριά για να μπουν στο έκθεμα.
Αλλά εμείς μπορούμε να πάμε και να δούμε
το αρχικό κρανίο και τους χαυλιόδοντες,
να γνωρίσουμε τον Χένρι, τον μεγάλο ελέφαντα,
τον μεγαλύτερο που έχει βρεθεί ποτέ, το μεγαλύτερο χερσαίο ζώο.
Δεν το πιστεύω ότι στέκομαι
μπροστά στον μεγαλύτερο ελέφαντα όλων των εποχών.
Να οι χαυλιόδοντες του Χένρι.
Το Σμιθσόνιαν μάς επέτρεψε
να τους βγάλουμε και να τους κινηματογραφήσουμε.
Υπάρχουν χιλιάδες ράφια
με δείγματα που συλλέχθηκαν και που δεν έχει δει ποτέ το κοινό.
Αυτό είναι το κρανίο του Χένρι.
Η ετικέτα του 1955
που αναφέρει τον κυνηγό, τον Γιόζεφ Φένικοβι, είναι ακόμα εκεί.
LOXODONTA AFRICANA ΑΝΓΚΟΛΑ: 48 ΧΛΜ.
Η ήπειρος της Αφρικής.
Ο Χένρι σκοτώθηκε στην Αγκόλα, κοντά στα ορεινά,
όπου ο Στιβ Μπόιζ έψαχνε για τους ελέφαντες-φαντάσματα.
Είναι ένα οροπέδιο ύψους 1.200 μέτρων.
Στα ανατολικά, είναι σχεδόν ακατοίκητο.
Ονομάζεται Υδάτινος Πύργος της Αφρικής.
Οι ντόπιοι το λένε και Πηγή της Ζωής.
Ετησίως, αυτός ο πύργος παρέχει
τη δεκαπλάσια ποσότητα γλυκού νερού από την Καλιφόρνια.
Κάποια μεγάλα ποτάμια της Αφρικής έχουν πηγές εκεί.
Στον βορρά, βρίσκεται ο Κονγκό, ο οποίος καταλήγει στον Ατλαντικό.
Στα ανατολικά, ο Ζαμβέζης, ο οποίος ρέει στον Ινδικό Ωκεανό.
Όλοι οι παραπόταμοι που ρέουν νότια
σχηματίζουν γιγάντιους υγρότοπους
στο δέλτα του Οκαβάνγκο.
Εκεί που ρέει το νερό από τον Υδάτινο Πύργο,
λαξεύονται κοιλάδες στο οροπέδιο.
Εδώ, σε σχεδόν αδιάβατους υγρότοπους,
το νερό συγκεντρώνεται σε λίμνες και ποτάμια.
Και τώρα, αυτό που για εμάς είναι αδιανόητο, τα ακατοίκητα ορεινά,
το δάσος που εκτείνεται στο βάθος, απ' όπου έρχεται όλο αυτό το νερό,
έχει περίπου το μέγεθος της Αγγλίας.
Ο Στιβ Μπόιζ και η ομάδα του ανακάλυψαν εκεί
σχεδόν 200 είδη, νέα για την επιστήμη.
Ό,τι βρήκαν είναι μοναδικό σ' αυτό το μέρος.
Για δες.
Συνοδεύσαμε τον Στιβ Μπόιζ στη Ναμίμπια,
περίπου 1.609 χλμ. νότια της ορεινής περιοχής της Αγκόλα.
Εδώ, έχει χρόνια επαφές με ιχνηλάτες Βουσμάνους,
τους καλύτερους που έχουν απομείνει στον κόσμο.
Αυτή η φυλή είναι
η πιο περιθωριοποιημένη κοινότητα στη Ναμίμπια,
αν και η κυβέρνησή της προσπαθεί να το βελτιώσει αυτό.
Οι λέξεις "Σαν" και "Βουσμάνος" ξεκίνησαν
ως υποτιμητικοί χαρακτηρισμοί κατά την αποικιακή εποχή,
αλλά τώρα χρησιμοποιούνται ευρέως.
Αυτοί οι άνθρωποι, ελπίζει ο Στιβ,
θα πραγματοποιήσουν το όνειρό του να βρει τους ελέφαντες-φαντάσματα.
Αυτή η αποστολή είναι σαν να κυνηγάς τη λευκή φάλαινα;
Το άγνωστο, το μυστηριώδες;
Θυμίζει λίγο το Μόμπι Ντικ.
Δεν ξέρω καν αν αυτοί οι ελέφαντες υπάρχουν όπως τους φαντάζομαι.
Μήπως είναι στη φαντασία σου;
Μήπως κυνηγάς φαντάσματα που δεν υπάρχουν;
Κυνηγάω φαντάσματα που δεν υπάρχουν τώρα.
Πέρασα τη ζωή μου...
να ζω σ' ένα όνειρο που δεν είδα ποτέ.
Είναι σαν την εμπειρία της λίμνης
απ' όπου πηγάζει ο Κουαναβάλε για πρώτη φορά.
Στέκεσαι εκεί και νιώθεις ότι έχεις ξαναπάει,
μα δεν έχεις ξαναπάει.
Νιώθεις ότι το ονειρεύτηκες, μα δεν το ονειρεύτηκες.
Νιώθεις σαν να είσαι σε όνειρο.
Και αυτά τα όνειρα συχνά γίνονται πραγματικότητα.
Πιστεύω ότι θα βρούμε έναν ελέφαντα, όχι τόσο ψηλό όσο ένα κτίριο
ή όσο ο Χένρι στο Σμιθσόνιαν, αλλά έναν αρσενικό ελέφαντα.
Έχει σημασία αν είναι όνειρο ή αν υπάρχουν στην πραγματικότητα;
Δεν έχει σημασία αν είναι όνειρο, γιατί αυτό είναι καλύτερο.
Τότε θα υπάρχουν πάντα,
γιατί θα μπορούσαν να είναι πάντα εκεί.
Και μπορώ να τους ψάχνω για όλη μου τη ζωή.
Και ίσως μια μέρα τους βρεις.
Αλλά αυτό είναι όλο.
Ίσως αυτό είναι το μέλλον όλων των ζώων, της άγριας ζωής,
να είναι μέσα σ' ένα όνειρο, να είναι ανάμνηση.
Αυτός είναι ο Κουί, ένας από τους ιχνηλάτες Βουσμάνους.
Η γλώσσα του, η Τσο-χουάνσι,
περιλαμβάνει πολλούς χαρακτηριστικούς ήχους
που απέχουν από το φωνητικό μας σύστημα,
αλλά η γλώσσα του είναι περίπλοκη και πλούσια σε εκφράσεις.
Τσο-χουάνσι σημαίνει "αληθινοί άνθρωποι".
Αναρωτιόμουν, λοιπόν, ποιοι είμαστε εμείς.
Έχω ακόμα πολλές τρίχες στο στήθος, στο σώμα μου. Είμαι μισό ζώο;
Όταν σε είδαμε να έρχεσαι, είπαμε
"Έρχονται οι τρίχες". Εμείς σας λέμε "τρίχες".
Αλλά είστε κι εσείς άνθρωποι.
Επίσης, είστε οι "λευκοί".
Σας αποκαλούμε και "λευκούς".
Η μίμηση είναι σημαντικό κομμάτι της κουλτούρας των Σαν.
Ο Κουί μάς έδειξε με περηφάνια πώς μια αντιλόπη κούντου
έπεσε από το δηλητηριασμένο του βέλος.
Αυτοί οι Σαν Βουσμάνοι εδώ, στην έρημο Καλαχάρι
της βόρειας Ναμίμπια είναι ο αρχαιότερος,
ο πιο αρχέγονος πολιτισμός από την εμφάνιση του ανθρώπου.
Μπαίνουν σε κατάσταση έκστασης.
Έτσι, μπαίνει μέσα τους το πνεύμα των ελεφάντων.
Ο χορός διαρκεί όλη νύχτα.
Αυτός είναι ο Κόμπους, που θα έρθει στην Αγκόλα ως ιχνηλάτης.
Τον είδαμε να λιποθυμάει στον χορό των ελεφάντων.
Τον ρώτησα αν μπήκε μέσα του πνεύμα ελέφαντα.
"Ναι", είπε, "Ήμουν σε έκσταση. Ένιωσα κάτι να μπαίνει στο σώμα μου.
Θα μπορούσε να είναι το πνεύμα ενός ελέφαντα,
αλλά δεν μπορώ να το περιγράψω επακριβώς.
Ακόμα μαθαίνω πώς να γίνω θεραπευτής".
Ο Κουί Ντάβιντ είναι ο τρίτος ιχνηλάτης
στην αποστολή στην Ανγκόλα
να βρεθούν οι ελέφαντες-φαντάσματα. Είναι ο μόνος που μιλάει Αγγλικά.
- Εδώ, βλέπω τρίψιμο στο δέντρο. - Ναι.
Βλέπεις ότι είναι ελέφαντας λόγω του ύψους;
Ξύνεις το σώμα στο δέντρο.
- Ναι. - Έτσι.
Τι σε τρώει περισσότερο; Ο ώμος ή η πλάτη;
- Ο ώμος. - Οι ωμοπλάτες.
Και το κεφάλι, το πρόσωπο. Κάνει έτσι.
- Στο δέντρο. - Στο δέντρο. Ναι.
Να σας συστήσω τον Κέρλεν Κόστα.
Είναι από την Αγκόλα και δουλεύει
με τους Λουτσάζι στα ορεινά της Αγκόλα πάνω από μια δεκαετία.
Αυτός είναι ο Γκάρι Τράουερ. Δουλεύει με αυτές τις κοινότητες,
με τις κοινότητες Σαν, στην περιοχή εδώ και μια δεκαετία.
Είναι μακρύ το ταξίδι μέχρι τα βουνά από εδώ. Μία βδομάδα οδικώς.
Πάνω από 1.609 χλμ.
Και φυσικά, οι ιχνηλάτες ανησυχούν.
Ο Γκάρι θα είναι μαζί τους στο ταξίδι
και ο Κέρλεν θα τους υποδεχτεί.
Είναι σημαντικό να περάσουμε χρόνο
με τους ιχνηλάτες και τις οικογένειές τους.
Αναρωτιόμασταν τι δηλητήριο χρησιμοποιεί ο Κουί στο κυνήγι.
Μας πήγε στο δάσος με τον Ρικάρντο, τον μεταφραστή μας,
και τον Γκάρι.
Ο Κουί ψάχνει έναν θάμνο που έχει χάσει το φύλλωμά του.
Αυτό είναι σημάδι ότι ένα μικρό σκαθάρι
στο μέγεθος πασχαλίτσας γέννησε τα αυγά του.
Οι κάμπιες που εκκολάφθηκαν τρώνε λαίμαργα όλα τα φύλλα
και μετά πέφτουν στο έδαφος,
όπου σκάβουν και χώνονται βαθιά στην άμμο.
Εδώ, σχηματίζουν κουκούλια.
Αυτά τα κουκούλια ψάχνει ο Κουί.
Οι κάμπιες μέσα τους είναι τρομερά δηλητηριώδεις
που μερικές θα σκότωναν ελέφαντα.
Ο Κουί δεν πρέπει να έχει ούτε γρατζουνιά στο χέρι του,
αλλιώς μέσα σε μία μέρα θα είναι νεκρός.
Έχουμε ένα γουδοχέρι για να τα αλέσουμε.
Μόλις βάλεις το δηλητήριο και είναι έτοιμο,
φτιάχνεις ένα εργαλείο σαν σπάτουλα από ξύλο
και το αλείφεις. Βλέπετε αυτό το καφέ χρώμα.
Από εδώ μέχρι εκεί πέφτει το δηλητήριο.
Δεν βάζεις ποτέ το δηλητήριο στην άκρη,
γιατί μπορεί να ξυστείς ή να κοπείς κατά λάθος.
Γι' αυτό μπαίνει μόνο σε αυτό το μέρος.
Ο Κουί παραλίγο να πεθάνει από αυτό το δηλητήριο,
όταν προσπάθησε να σταματήσει τον καβγά
του μεγαλύτερου αδερφού του με έναν άλλον νεαρό.
Μπήκε στη μέση και τον τραυμάτισαν με δηλητηριασμένο βέλος.
Υπάρχει μια ευρεία εξιδανίκευση ότι αυτοί οι Βουσμάνοι,
ως αγνά παιδιά της φύσης, ζουν αρμονικά.
Αλλά, όπως παντού, υπάρχει ζήλια, βία, ακόμα και φόνος.
Τι έκανε; Μόλις μπήκε το δηλητήριο,
ποια ήταν η πρώτη αντίδραση; Τι έκανε για να σωθεί;
Του έκαναν βαθιές τομές στον ώμο
και πολλές ακόμα σε όλο το χέρι, για να βγει το δηλητήριο με το αίμα.
Όλο του το χέρι αποδυναμώθηκε και πήρε χρόνια
για να δυναμώσει όσο το άλλο.
Είναι εξαιρετικά δηλητηριώδες, αν έχετε πληγές στο χέρι.
Όταν ήμουν στο εργαστήριο και προσπαθούσα να ξαναβάλω
το προστατευτικό κάλυμμα στη βελόνα αφού έβγαλα το εκχύλισμα,
πέρασε μέσα από το γάντι και με τρύπησε δύο φορές.
Οι κυνηγοί μού είπαν ότι αρχίζει να καίει αμέσως
κι αμέσως το ένιωσα να καίει πολύ. Έκαιγε τρομερά.
Δεν έκοψες το χέρι ή το δάχτυλό σου. Τα έχεις ακόμα.
Ευτυχώς, υπήρχε βρύση στο εργαστήριο.
Έβγαλα το γάντι λάτεξ. Είχα το δάχτυλο στη βρύση
για να βεβαιωθώ ότι δεν θα τρέξει αίμα.
Το έκανα επανειλημμένα
και άφηνα να τρέξει αίμα στον νιπτήρα.
Γιατί μόλις μπει στον οργανισμό,
θα ανέβει στο χέρι σου.
Ο μόνος τρόπος για να σωθείς είναι να κοπείς πολύ,
για να φύγει το αίμα πριν φτάσει στην καρδιά.
Τι δηλητήριο είναι; Είναι νευροτοξικό; Τι είναι;
Λειτουργεί με πολλούς τρόπους.
Οι κάμπιες έχουν αιμολυτικό δηλητήριο
που διαλύει τα ερυθρά αιμοσφαίρια.
Αυτό που συμβαίνει είναι ότι τα ούρα του ζώου
γίνονται μαύρα, γιατί τα κατεστραμμένα ερυθρά αιμοσφαίρια
βγαίνουν από το σώμα.
Επίσης, αυτό που κάνει είναι ότι περιέχει σαπωνίνες.
Όταν το δηλητήριο φτάσει στους πνεύμονες, τους κάνει
να αφρίζουν, σχηματίζονται φυσαλίδες.
Το ζώο δεν μπορεί να αναπνεύσει. Το αναπνευστικό,
η μύτη, τα ρουθούνια και το στόμα γεμίζουν φυσαλίδες.
Επειδή τα βέλη του είναι δηλητηριασμένα,
το τόξο του Κουί είναι μικρό.
Είναι κορυφαίος ιχνηλάτης.
Διαβάζει ίχνη στην άμμο, όπως εμείς θα διαβάζαμε μια εφημερίδα.
Αλλά διαβάζει με όλες του τις αισθήσεις.
Ακούει ένα τρομαγμένο πουλί.
Αυτό του λέει ότι ίσως βρίσκεται μια λεοπάρδαλη κοντά.
Οσμίζεται τον αέρα για τη μυρωδιά ελεφάντων.
Αισθάνεται το έδαφος να δονείται
από τις οπλές των αντιλόπων που το σκάνε.
Ο Κουί μιμείται καλά μια μικρή αντιλόπη που κινδυνεύει,
για να προσελκύσει τη μητέρα.
Ο κίνδυνος είναι ότι μπορεί να προσελκύσει και λεοπάρδαλη.
Πρέπει να κινείσαι πολύ προσεκτικά πριν κάνεις αυτόν τον ήχο.
Ο Κέρλεν Κόστα είναι από την Ανγκόλα.
Ονειρευόταν να γίνει επαγγελματίας ποδοσφαιριστής,
αλλά μετά έγινε ανθρωπολόγος.
Γεννήθηκα και μεγάλωσα στην Αγκόλα.
Πέρασα τα παιδικά μου χρόνια
στο αποκορύφωμα του Εμφυλίου της Ανγκόλα.
Ο πατέρας μου ήταν πιλότος ελικοπτέρου για τον στρατό και περνούσα ώρες
δίπλα του στο πιλοτήριο, όχι μόνο στον πόλεμο,
αλλά και όταν προσπαθούσε να προστατεύσει την οικογένειά του.
Σε αυτά τα ταξίδια, είδα και άκουσα πολλές ιστορίες,
πολλές θηριωδίες που κανένας άνθρωπος δεν πρέπει να δει ή να ακούσει.
Εκπροσωπούσε τον Εμφύλιο της Ανγκόλα στο ζενίθ του,
όπου ελικόπτερα ρίχνουν με πολυβόλα σε ελέφαντες από μακριά,
όπου βάρκες με στρατιώτες ρίχνουν σε ιπποπόταμους στο ποτάμι,
όπου στρατιώτες που τρέχουν μες στο δάσος
πυροβολούν όποιο ζώο βλέπουν.
Αυτό αντιπροσωπεύει τον διχασμό
που προέκυψε μεταξύ βιοποικιλότητας και ανθρώπων,
γιατί δεν επηρεάστηκαν μόνο οι άνθρωποι.
Είναι μια χώρα που έχει πολλά ναρκοπέδια.
Επηρεάστηκαν και τα ζώα, επειδή σκοτώνονταν από νάρκες.
Προορίζονταν για τανκς, φορτηγά και άλλα πράγματα,
αλλά καταστρέφονταν από νάρκες.
Γι' αυτό βλέπουμε πρόσφυγες από την Ανγκόλα,
ανθρώπους και ζώα, να διασκορπίζονται στην ήπειρο.
Είναι μια παγκόσμια τάση. Όχι μόνο στην Αγκόλα,
όπου βλέπεις ανθρώπους να πολεμούν κατά της δημιουργίας.
Αυτό παρατηρήθηκε και στην Αμερική στα τέλη του 19ου αιώνα,
όπου τα τρένα περνούσαν πολύ αργά από την καρδιά της Αμερικής,
με ανθρώπους μέσα να πυροβολούν βουβάλια
κι ό,τι άλλο έβλεπαν.
Όχι για να τα φάνε, απλώς επειδή ήθελαν να πυροβολούν.
Λες κι ο άνθρωπος έχει αποστολή να καταστρέψει αυτό στο οποίο ανήκει,
την ουσία του, δηλαδή τη ζωή, τη βιοποικιλότητα.
Αυτό το αντιπροσωπεύει και ο ελέφαντας Φένικοβι,
τον οποίο πυροβόλησε ο Φένικοβι, ο οποίος μέχρι τώρα είναι
ο μεγαλύτερος καταγεγραμμένος ελέφαντας στον κόσμο.
Αυτός είναι πολίτης της Ανγκόλα, ελέφαντας της Ανγκόλα.
Τον πυροβόλησαν για το μεγαλείο του, για την επιβλητικότητά του.
Και φαίνεται ότι αυτό το μεγαλείο προκαλεί την καταστροφή
όχι μόνο αυτού του ελέφαντα
αλλά όλων των άλλων έμβιων όντων από τους ανθρώπους.
Αυτό το υλικό είναι από την ιταλική ταινία
Africa Addio του 1966.
Εκείνη την εποχή, το κυνήγι μεγάλων θηραμάτων ήταν της μόδας.
Σήμερα, ο σεβασμός μας για τη φύση έχει αλλάξει.
Ακόμα κι ένα πεσμένο δέντρο έχει φύλακες.
Έχουμε την άδεια των φυλάκων...
να επισκεφτούμε αυτό το απίστευτο μπαομπάμπ 1.000 ετών.
Οι ελέφαντες πατούν το έδαφος
και ψάχνουν μέρη του μπαομπάμπ για να τραφούν, όπως αυτό εδώ.
Φαίνονται τα ίχνη τους από μέρες πριν.
Βλέπετε εδώ, αυτά είναι από αρσενικό.
Είναι περίπου 50 εκατοστά.
Αν πάρεις τη μεγαλύτερη διάμετρο και την πολλαπλασιάσεις επί επτά,
έχεις το ύψος του ώμου του.
Έχει δυόμισι μέτρα ύψος.
Πολύ μεγάλος αρσενικός στην άκρη του κοπαδιού.
Δεν ανήκει στο κοπάδι, το επισκέφτηκε.
Τώρα, όμως, ο ελέφαντας Φένικοβι στο Σμιθσόνιαν,
το μεγαλύτερο εν ζωή χερσαίο ζώο που έχει καταγραφεί,
είχε τόσο μεγάλη πατημασιά.
Τώρα, μπορείς να το δεις σε σύγκριση μ' αυτό.
Αυτό είναι το μπροστινό πόδι
που κουβαλάει το κεφάλι και τους χαυλιόδοντες.
Το πρώτο ίχνος που βρήκε ο Φένικοβι,
ο Γιόζεφ Φένικοβι, ήταν άλλα 50 εκατοστά.
Αυτό το πόδι ήταν τόσο μεγάλο.
Νόμιζε ότι ήταν κάτι καινούριο.
Μαμούθ, μαστόδοντο.
Ένας ελέφαντας που δεν είχε ξαναδεί η Αφρική, ο κόσμος.
Τον βρήκε στην πρώτη αποστολή του το 1955.
Βρήκαν δύο αρσενικά μαζί κάτω από ένα δέντρο.
Έριξαν 17 σφαίρες μεγάλου διαμετρήματος στον μεγαλύτερο,
τον Φένικοβι, ο οποίος ονομάστηκε Χένρι.
Τον καταδίωξαν για 15 χιλιόμετρα μέχρι που κατέρρευσε.
Όταν τον έγδαραν,
βρήκαν ότι είχε μια σφαίρα από καριοφίλι
στον μπροστινό μηρό.
Αυτά τα έδιναν σε ηγέτες φυλών τον 18ο και τον 19ο αιώνα,
σε βασιλιάδες για την υποστήριξη του ελεφαντόδοντου
και του δουλεμπορίου στο πορτογαλικό τμήμα της Αφρικής.
Αυτός ο ελέφαντας με αυτό το μέγεθος πρέπει να ήταν πάνω από 100 ετών.
Ένας ελέφαντας που κανείς δεν φανταζόταν
ότι υπάρχει, ένας ελέφαντας
που δεν καταλαβαίνουμε σήμερα, καθώς βρίσκεται εκεί στο μουσείο,
που μπορεί να είναι ένα νέο υποείδος.
Όταν μιλήσαμε στους Λουτσάζι, μας είπαν για ελέφαντες που έχουν δει.
Έχουν δει ελέφαντες των δασών με κόκκινα μάτια.
Οπότε, δεν ξέρουμε.
Και ήρθα να ζητήσω βοήθεια, την ίδια που είχε και ο Φένικοβι.
Χοϊσάν Βουσμάνοι ιχνηλάτες θα μας βοηθήσουν.
Αν ο Κέρλεν και οι Λουτσάζι βρουν τον Φένικοβι, βρουν τον Χένρι,
βρουν τους απογόνους του Χένρι,
θα πάρουμε δείγματα ιστού να τα συγκρίνουμε με ό,τι έχουμε
στο Σμιθσόνιαν, γιατί εκεί
μόνο το δέρμα ήταν δύο τόνους όταν έφτασε.
Χρησιμοποίησαν πέντε τόνους υλικού για να χτίσουν τον ελέφαντα,
αλλά το κρανίο ήταν μιάμιση φορά μεγαλύτερο
από κάθε άλλο που έχει καταγραφεί σε μουσείο.
Οι χαυλιόδοντες ήταν πολύ βαριοί
για να μπουν στο έκθεμα, οπότε είναι αποθηκευμένοι.
Μπορούμε να πάρουμε DNA από εκεί,
για να το συγκρίνουμε με αυτό που θα βρούμε σήμερα.
Είναι ενδιαφέρον τι έγραψαν τα ΜΜΕ γι' αυτό το κυνήγι τότε.
Εδώ, στα αριστερά, ο Φένικοβι ποζάρει μπροστά στο τρόπαιό του.
Το Sports Illustrated τιμούσε τον αθλητή
που έκανε νέο παγκόσμιο ρεκόρ.
Ο Φένικοβι έκανε λεπτομερείς μετρήσεις.
Αυτό είναι το σχέδιό του με όλες τις διαστάσεις.
Πάνω δεξιά, αναφέρει ένορκη κατάθεση
για την ορθότητα των δεδομένων του.
Δίνει έμφαση στην απόδειξη του νέου ρεκόρ
που δεν έχει καταρριφθεί μέχρι σήμερα.
Οι ελέφαντες-φαντάσματα είναι οι τελευταίοι γίγαντες
που ζουν σε αυτά τα δάση υψηλού υψομέτρου.
Δεν βρίσκουμε ελέφαντες πάνω από τα 1.200 μέτρα.
Είναι ψηλά στον ουρανό.
Η άκρη του κόσμου,
η Πηγή της Ζωής, είναι αυτό το μέρος.
Είναι η Καλαχάρι, αλλά ανυψωμένη στον ουρανό σαν ναός.
Από κάτω βρίσκεται
ένα μεγάλο σύμπλεγμα κιμπερλίτη.
Έχει διαμάντια, σπάνια ορυκτά
και χρυσό που υψώνονται και πάνε προς τον ουρανό.
Υπάρχει υπερβολική βαρύτητα εκεί.
Ανεβαίνει πολύ γρήγορα.
Ανέβηκε η έρημος στον ουρανό και σχημάτισε ομιχλώδεις ζώνες.
Κάθε πρωί πέφτει ομίχλη στις λίμνες που δεν θα έπρεπε να υπάρχουν.
Εδώ έρχονται χαμένα πράγματα, όπως εμείς.
Είναι γεμάτο αληθινή μαγεία, ό,τι κι αν είναι αυτό.
Έχω πάει στο μέρος όπου ένα ολόκληρο ποτάμι βυθίζεται στο έδαφος
ή δεν ξέρω πού πήγε, ένα μανιασμένο ποτάμι μπαίνει σε ένα σκοτεινό κανάλι.
Έχω ακούσει ανθρώπους να λένε
ότι αν βρεις τους ελέφαντες βρίσκεις τον εαυτό σου.
Μα μαθαίνουμε τίποτα από αυτούς;
Δεν θα μάθω τίποτα από έναν ελέφαντα-φάντασμα.
Ίσως είναι καλύτερα να μείνουν όνειρο.
Αλλά ως άνθρωποι κυνηγάμε τα όνειρα.
Μοιραζόμαστε όνειρα.
Κι αν αυτό παρέμενε όνειρο για όλη μου τη ζωή,
να πηγαίνω κάθε Σεπτέμβρη στις πηγές που λένε ότι έρχονται,
να κάθομαι ήσυχα στο Βουντουμτίκι, ίσως να ήταν καλύτερα.
Πες μας πόσο αρχαίοι είναι οι Σαν.
Ως επιστήμονας,
υπάρχει η αρχή της μεγαλύτερης γενετικής ποικιλομορφίας.
Κι αυτό δίνει στους Καλαχάρι Σαν, τους Βουσμάνους,
το μεγαλύτερο βάθος χρόνου,
οπότε είναι οι πρώτοι άνθρωποι.
Όλοι μας είμαστε απόγονοι ενός μικρού ιδρυτικού πληθυσμού
των Καλαχάρι Σαν Βουσμάνων,
που επιβίωσαν την Εποχή των Παγετώνων,
έκρυβαν αυγά στρουθοκαμήλου στην έρημο,
κυνηγούσαν με δηλητήριο και έφευγαν.
Κάποιοι πήγαν βόρεια, άλλοι νότια στην ακτή.
Ακολουθούν τα γονίδια. Περπάτησαν στις ακτές ως την Αυστραλία,
γιατί οι επόμενοι γενετικοί δείκτες είναι οι Αβορίγινες της Αυστραλίας.
Πόσο γρήγορα περπάτησαν και μετά ο υπόλοιπος κόσμος.
Με άλλα λόγια, είμαστε οι άμεσοι απόγονοί τους.
Είναι άμεσοι πρόγονοί μας.
Ναι.
Είναι παράξενο να τους σκέφτεσαι ως κάτι διαφορετικό.
Είναι η αφύπνιση της ύπαρξής μας, της αφύπνισης της ανθρώπινης ψυχής.
Ο χορός, η τελετουργία, ο πολιτισμός, η γνώση, η φωτιά
και η πέτρα, το τόξο και τα βέλη, η ιατρική και το δηλητήριο.
Εδώ αναπτύσσεται η τεχνολογία. Αυτοί είμαστε εμείς.
Στην κοινωνία των Τσο-χουάνσι υπάρχει απόλυτη ισονομία.
Ο Κουί κυνήγησε ένα κούντου,
αλλά αυτός, ο κουβαλητής, δεν καυχιέται.
Υποτιμά τον εαυτό του και μειώνει τη λεία του.
Οι γυναίκες τον αγνοούν.
Το αγόρι εδώ, ο γιος του Κουί, θα μοιράσει το κρέας.
Η ζωή εδώ είναι προγονική από πολλές απόψεις,
αν και οι Σαν Βουσμάνοι χρησιμοποιούν τα κινητά με ευκολία.
Αλλά αναγνωρίζω τον εαυτό μου.
Να κάνεις μια ωραία κουβέντα με τον γιο σου στο τέλος της μέρας.
Να ξυπνάς το πρωί χωρίς να έχεις σχέδια ή καθήκοντα.
Ο χρόνος δεν φαίνεται να έρχεται.
Ο γηραιότερος του χωριού Νιόμα
περνάει πολλές ώρες φτιάχνοντας το μουσικό του όργανο.
Δεν πρέπει να το εξιδανικεύω,
αλλά νιώθω ότι είναι ιδανικά ανάμεσα στις κότες.
- Γεια. - Πώς πάει;
Οι τρεις ιχνηλάτες μας είναι διασκορπισμένοι σε διάφορα χωριά.
Για επιστημονική στήριξη,
ένας επισκέπτης φτάνει στο χωριό του Κουί.
Αυτή είναι η Τζορντάνα Μάιερ, ειδικός στη βιοποικιλότητα του DNA.
Ήρθε να εκπαιδεύσει τους ιχνηλάτες.
Θέλουμε τα εξωτερικά κύτταρα,
το εξωτερικό DNA που άφησε ο ελέφαντας.
Θα πάρουμε δείγμα, όπως στον COVID, ένα μικρό δείγμα.
Θα σας το δείξω στο χωράφι, όταν βρούμε κοπριά ελέφαντα.
Θα πάρουμε δείγμα από έξω και θα το βάλουμε σ' αυτό το φιαλίδιο.
Και πάλι το ίδιο υγρό που διατηρεί το DNA.
Αυτό θα μας πει αν ο ελέφαντας είναι από την Αγκόλα.
Ναι.
Ίσως τεστάρουμε αυτά τα βέλη.
Παίρνουμε ένα μικρό κομμάτι ιστού από τον ελέφαντα.
Ελπίζω. Και μετά θα πάρουμε αυτό το μικρό κομμάτι
και θα το διατηρήσουμε εδώ.
- Η συσκευή φαίνεται πολλά υποσχόμενη. - Διάνα.
Αλλά αργότερα στα βουνά της Αγκόλας, θα αποδειχθεί άχρηστη.
Η ομάδα πηγαίνει
να βρει ένα δείγμα κοπριάς του ντόπιου πληθυσμού ελεφάντων.
Συλλέγουμε δύο πράγματα. Το ένα θα είναι από μέσα.
Το θέλουμε από μέσα, γιατί δεν είναι μολυσμένο.
Όπως κάναμε χθες, θα βάλω κάποιον να μου κρατήσει αυτό.
Βγάλε το καπάκι. Κράτα το. Θα το ανοίξω και θα το ξαναβάλω.
Λέγεται ασπίδα DNA. Είναι συντηρητικό του DNA.
Μόλις μπει μέσα, θα είναι πολύ σταθερό. Εντάξει;
Μέχρι να μοιάζει κάπως έτσι, εντάξει; Για να βλέπουν όλοι;
Είναι βρόμικο. Έχει κόπρανα. Το ανοίγουμε.
Και μετά, πολύ προσεκτικά, υπάρχει ένα σημείο που σπάει.
Και σπάει μόνο του, εντάξει;
Αλλά έτσι θα είναι η εφαρμογή.
Και μετά μπορούμε να καταγράψουμε όλες τις πληροφορίες εδώ.
- Ναι, παρακαλώ. - Να δούμε πώς θα πάει.
- Το έκανες ήδη. - Ναι.
Εντάξει.
Γιατί το κάνουμε αυτό;
Ψάξαμε τους ελέφαντες-φαντάσματα και αποτύχαμε.
Ελικόπτερα, κάμερες, εκατοντάδες.
Τους ακούνε αισθητήρες. Ακόμα δεν έχω δει κανέναν.
Έχουμε 62 φωτογραφίες τώρα. Μας πήρε επτά χρόνια να βγάλουμε την πρώτη.
Θέλουμε τη βοήθεια των ιχνηλατών Τσο-χουάνσι,
του Κουί, του Κουί Ντάγουιντ, του Κόμπους,
τριών κορυφαίων ιχνηλατών εν ζωή,
των τελευταίων που αναγνωρίζουν έναν ελέφαντα από τα χνάρια του,
που μπορούν να διαβάσουν το τοπίο και την άμμο στην Αγκόλα.
Η άμμος στα υψίπεδα είναι σαν της Καλαχάρι, όπως κι αυτή.
Τη διαβάζουν σαν εφημερίδα.
Και φέτος, τις επόμενες έξι εβδομάδες
θα δούμε έναν ελέφαντα-φάντασμα, έναν γιγάντιο ελέφαντα
και θρυλικούς ελέφαντες για τους οποίους μιλάνε οι Λουτσάζι
στις πιο απομακρυσμένες κοιλάδες της Πηγής της Ζωής,
με τους Τσο-χουάνσι ιχνηλάτες. Αυτό κάνουμε εδώ.
Πάω στην Αγκόλα και όλοι λένε ότι είναι καλό. Όλοι είναι χαρούμενοι.
Η γυναίκα μου δεν με αποχαιρετά όταν πάω στην Αγκόλα.
"Δούλεψε ωραία και θα σε δω όταν γυρίσεις".
Στο Νιόμα, το χωριό του Κόμπους,
οι ιχνηλάτες της φυλής Λουτσάζι συμμετέχουν στην αποστολή.
Θα παίξουν σημαντικό ρόλο από εδώ και μπρος
ως οδηγοί στην πατρίδα τους,
στα βουνά όπου κρύβονται οι ελέφαντες-φαντάσματα.
Είμαστε με τους ντόπιους. Θα είμαστε ασφαλείς.
Ναι.
Θα πάμε στην Ανγκόλα σήμερα και θα αποχαιρετιστούμε.
Ο αρχηγός του χωριού, στα αριστερά του Κόμπους,
δίνει άδεια και την ευχή του για να φύγει ο Κόμπους.
Για τον Κουί και τους ιχνηλάτες Σαν είναι κάτι άγνωστο.
Η παρουσία των κυνηγών της Ανγκόλα απαλύνει την αβεβαιότητα
για τους Κόμπους και Κουί Ντάγουιντ, καθώς μπαίνουν σε άγνωστα εδάφη.
Τα σύνορα της Ανγκόλα είναι τα όρια του κόσμου τους.
Η αποστολή βρίσκεται τώρα σε μια περιοχή
που κάποτε αποτελούσε πεδίο μάχης στον Εμφύλιο της Ανγκόλας
που μαινόταν επί 27 χρόνια.
Στην πόλη Κουίτο,
ο Στιβ Μπόιζ συναντά ένα κονβόι του ιδρύματος Λίσιμα,
μιας ΜΚΟ που ίδρυσε
για μακροχρόνια διατήρηση στην Αγκόλα.
Εδώ, το κονβόι φτάνει τα εννιά οχήματα,
δύο φορτηγά υποστήριξης με θωράκιση για νάρκες και 12 μηχανές,
όλα για την υλικοτεχνική υποστήριξη της κατασκήνωσης που θα στήσουν.
Το κονβόι πηγαίνει στην Κανγκάμπα
για ακρόαση με τον βασιλιά των Νκανγκάλα.
Τους συναντά το πνεύμα του βασιλιά.
Ζητώ άδεια να πλησιάσω τον βασιλιά
και να του δώσω δύο δώρα.
Θα σας δείξω δύο φωτογραφίες, έναν ελέφαντα
που βρίσκεται στην Ουάσινγκτον, την πρωτεύουσα των ΗΠΑ,
και το κρανίο του ελέφαντα στα δεξιά, που βρίσκεται εκεί.
Πιστεύουμε ότι η τελευταία κρυψώνα
των απογόνων του βρίσκεται σε αυτήν την περιοχή.
Είδαμε τα μονοπάτια
για τους αρσενικούς ελέφαντες, έναν πολύ μεγάλο.
Γι' αυτό είμαστε εδώ, για να κατανοήσουμε αυτό το ζώο.
Θέλουμε τη βοήθειά σας για να κάνουμε το βέλος μεγαλύτερο
και το τόξο μεγαλύτερο, για να είναι μακριά από τους ελέφαντες.
Μπορώ να σας το φέρω τώρα για να δείτε ότι δεν έχει αιχμή βέλους.
Θα μπει τόσο μέσα στο δέρμα και θα πέσει.
Βάλ' το μπροστά. Θα το πάρει και θα το δει.
Εντάξει.
Είναι ένα ειδικό μαχαίρι που το κληρονομούν οι Λουτσάζι
με τη γεωμετρία που δημιούργησαν.
Είναι το ίδιο με το φυλαχτό που κρατάει στο χέρι του.
Είναι για προστασία, όχι σωματική αλλά πνευματική.
Και ρωτάει αν θα μπορούσες, στον κόσμο που ταξιδεύεις,
να δεις αν είναι δυνατόν
να βρεις κάτι τέτοιο, αλλά ίσως διπλάσιο.
Θα το έπαιρνε ως σύμβολο σεβασμού.
Επτά δύσκολες μέρες οδήγησης
από τη Ναμίμπια ως τα ορεινά της Αγκόλα.
Δεν υπάρχουν δρόμοι ή γέφυρες σ' ένα τοπίο,
πρέπει να θυμόμαστε, στο μέγεθος της Αγγλίας.
Τα τετρακίνητα πρέπει να μείνουν πίσω.
Θα οδηγήσουν περίπου 160 χλμ. με μηχανές
και θα διασχίσουν κι άλλα ποτάμια.
Οι ντόπιοι συνάντησαν κροκόδειλους στο ποτάμι.
Ο Στιβ είναι ανήσυχος,
αλλά τον έχουν διαβεβαιώσει
ότι οι κροκόδειλοι θα έρθουν μετά το σούρουπο.
Ακολουθούμε τα ίχνη της φυλής Λουτσάζι
που περνούν την περίοδο της ξηρασίας εδώ
κυνηγώντας αντιλόπες για το κρέας και το δέρμα τους.
Στήνουν μια κατασκήνωση.
Οι ιχνηλάτες της Ναμίμπια τα βρήκαν με τους Λουτσάζι.
Φίλε.
Οι μηχανές μένουν πίσω
για να μην ενοχλήσουν τους ελέφαντες.
Πρέπει να κάνουν τα επόμενα 48 χιλιόμετρα με τα πόδια.
Βρίσκουν τα πρώτα αδιαμφισβήτητα σημάδια της παρουσίας των ελεφάντων.
Ναι.
Τα ίχνη στην άμμο είναι φρέσκα.
Ο Κουί εντόπισε τα ίχνη ενός ελέφαντα.
Βρίσκει ένα δέντρο με πρόσφατα σημάδια.
Ο ελέφαντας τρύπησε τον φλοιό με τους χαυλιόδοντές του
και τον έτριψε με τα πλευρά του.
Ο Ελίας Νγκούνγκα, ο ιχνηλάτης των Λουτσάζι,
βρήκε ένα πολύ φρέσκο δείγμα κοπριάς.
Ας το πάρουμε από εδώ. Βγαίνει από το ορθό έντερο.
Κοίτα εδώ. Αλλά τον φτάνουμε.
Υπάρχει μεγάλη πιθανότητα να πάρουν πλήρη αλληλουχία DNA από τη βλέννα.
Κυρίως ξύλο. Μόνο ξύλο.
Ο Στιβ συλλέγει επίσης δείγμα από το περιεχόμενο της κοπριάς,
κυρίως ρίζες και φλοιό.
Αυτό θα δώσει πρόσβαση στο περιβάλλον που ζουν οι ελέφαντες-φαντάσματα.
Ο Στιβ, ο επιστήμονας, πρέπει να βιαστεί,
να μοιραστεί τον θησαυρό του με σκαθάρια
που εμφανίζονται σχεδόν αμέσως.
Το σκαθάρι, με τη σειρά του, ανταγωνίζεται τις μύγες.
Το σκαθάρι σκαραβαίος ήταν ιερό για τους αρχαίους Αιγύπτιους.
Είχε αποστολή να κυλήσει τον ήλιο στον ουρανό.
Η κατασκήνωση κοντά στους ελέφαντες-φαντάσματα
χρησιμοποιείται από κυνηγούς Λουτσάζι.
Παντού υπάρχουν φωτιές και κρέας αντιλόπης που αποξηραίνεται.
Ετοιμάζουν την αιχμή του βέλους
για να πάρουν δείγμα δέρματος από έναν ελέφαντα-φάντασμα.
Αυτός είναι ο Αντόνιο Λουχόκε,
ο κυνηγός που έχει συνοδεύσει τον Στιβ σε πολλές προηγούμενες αποστολές.
Την επόμενη μέρα, βρέθηκαν ίχνη ενός τεράστιου ελέφαντα.
Αυτό εδώ. Δοκίμασε αυτό.
- Είναι το ψηλότερο σημείο. - Ναι.
Φοβερό. Το έχει τρίψει πολύ. Είναι το ύψος των ώμων;
Είναι 2,7, 3 μέτρα.
Σαν αυτόν που είδαμε στον Οκαβάνγκο.
Είναι στην κορυφή του ώμου ή εδώ;
- Από κάτω; Ίσως άλλα 30 εκατοστά. - Ναι.
Είναι αρσενικό ή θηλυκό;
Πρέπει να είναι αρσενικό.
Πιστεύουν ότι είναι κοπάδι 16 ελεφάντων.
Και αρκετά μεγάλα αρσενικά περπατάνε μπροστά.
Ένας μπροστά και τρεις ή τέσσερις στο πλάι τους προστατεύουν.
Και κάνας δυο έχουν ήδη σπασμένους χαυλιόδοντες.
Πιστεύει ότι αυτός είναι ένας από τους τέσσερις στο πλάι
που ανοίγει τον δρόμο για να έρθει το κοπάδι.
Αυτό το σημείο φτάνει ως εδώ. Και ο ώμος
- εκεί. - Ο ώμος.
Ναι.
- Και είναι έτσι. - Ναι.
Είναι 3,3 μέτρα. Μεγαλύτερος από της Μποτσουάνα.
Πόσο μεγάλοι είναι εκεί;
Τρία μέτρα. Όχι μεγαλύτεροι.
Κι αυτός είναι ελέφαντας επτά ή οκτώ τόνων.
Ο Φένικοβι ήταν 13 τόνους. Άρα μιλάμε για...
- Εννιά με δέκα; - Ναι, ελέφαντας εννιά-δέκα τόνων.
Οι Κουί και Κουί Ντάγουιντ
ανακαλύπτουν κάτι που παρέβλεψαν όλοι.
Αυτή η τρίχα ελέφαντα θα αποτελέσει στοιχείο.
Ο Κουί εξηγεί εδώ πώς ο ελέφαντας μπήκε στον υγρό βάλτο.
Προφανώς, μας άκουσε να ερχόμαστε.
Απ' όταν έπεσε η μεγάλη βροχή, μετά τη μικρή βροχή,
πέρασε από εδώ και έτρεξε από εδώ.
Βλέπετε το ίχνος;
Έτρεξε, όχι κατά μήκος του καναλιού, εκεί που είναι ο Τόνι.
Έχουμε δύο κάμερες. Η πρώτη θα πάει εκεί.
Εντάξει.
Εδώ ή εδώ.
Ο μηχανισμός είναι περίπλοκος,
αλλά δεν έχει πιάσει κανέναν ελέφαντα-φάντασμα.
Στο τέλος, θα καταλήξουν να χρησιμοποιούν κινητά.
Αυτή η αράχνη είναι ένας από τους συντρόφους της νύχτας.
Είναι δηλητηριώδης, και τα μικρά πάνω στην πλάτη της
είναι εξίσου δηλητηριώδη.
Η αράχνη ήταν παράξενη, αλλά το επόμενο πρωί πίστευα
ότι ακόμα ονειρεύομαι δαίμονες.
Στην αρχή, ήμασταν έξι μέρες πίσω του.
Μία μέρα πίσω από το κοπάδι.
Χθες ήμασταν πίσω από το κοπάδι και το κυνηγούσαμε.
Μας μύριζαν με τον άνεμο. Η ομάδα πήγε από γύρω.
Τώρα μάλλον είναι μαζί τους.
Είμαστε μία, δύο, τρεις ώρες πίσω του. Οπότε, τον πλησιάζουμε.
Τότε, όμως, είχαν απροσδόκητη τύχη.
Κάθε πρωί, έβγαιναν ξεχωριστές ομάδες. Εδώ, ο Ελίας και ο Αντόνιο.
Η κάμερα τους τράβηξε όταν έφευγαν.
Μετά, πήγαν στον Στιβ και τον Κέρλεν.
Νομίζω ότι ήταν στην τσέπη του.
Ξαφνικά, ο Ελίας και ο Αντόνιο
εντοπίζουν τον μεγαλύτερο ελέφαντα-φάντασμα,
το γκρίζο σχήμα ανάμεσα στα φύλλα.
Ο Αντόνιο προλαβαίνει μόνο να ανοίξει την κάμερα του κινητού του.
Και μετά σκαρφαλώνει για να βρει καλύτερη θέση.
Και τώρα, για λίγα δευτερόλεπτα, θα τον δούμε.
Μετά, ο αρσενικός ελέφαντας φεύγει.
- Τράβηξαν φωτογραφία; - Τράβηξαν φωτογραφία.
Να δω τη φωτογραφία;
Αυτό ήταν;
Άξιζε η δεκαετής έρευνα και η κοπιαστική αποστολή;
Ήταν αυτή η απόδειξη; Ήταν η αλήθεια;
Κατά κάποιον τρόπο, αλλά μάλλον μια υποκειμενική αλήθεια.
Ναι, υπάρχουν οι ελέφαντες-φαντάσματα.
Έχουμε τα εγκληματολογικά στοιχεία,
επειδή ένας καταγράφηκε σε ένα απογοητευτικό βίντεο.
Αυτό;
Ήταν σίγουρα ο μεγαλύτερος αρσενικός ελέφαντας.
Το ύψος των ώμων του υποδηλώνει
ότι είναι ο μεγαλύτερος ελέφαντας στην Αφρική
και, ως εκ τούτου, το μεγαλύτερο χερσαίο θηλαστικό στον πλανήτη.
Δύο μέρες ξεκούρασης.
Και μετά, ο Στιβ θα σταθεί τυχερός.
Είπα στον Γκάρι και τον Κουί
ότι ακούσαμε έναν ελέφαντα σ' αυτά τα βουναλάκια.
Θα πάμε, μήπως δούμε τα ίχνη.
Λιγότερο από δύο ώρες μετά, οι Σαν ιχνηλάτες είδαν έναν ελέφαντα.
Η επαγγελματική μας κάμερα έμεινε λίγο πίσω,
κι έτσι, αυτό που βλέπουμε το τράβηξε ο Στιβ με το κινητό του.
Ο Κουί ρίχνει προσεκτικά το βέλος του.
Βγάζουν την άκρη του βέλους που θα έπαιρνε το δείγμα DNA.
Δεν έβλεπα καλά.
Ίσως αναπήδησε στον ελέφαντα ή αστόχησε.
Αλλά όταν χτύπησε στο έδαφος, σίγουρα ακούμπησε στην άμμο.
Μα ο ελέφαντας είναι εδώ.
Είπες ότι βγήκε από τα καπούλια. Ναι.
Πώς είναι ο ελέφαντας;
Έκανε τον ελέφαντα να φύγει,
κι έτσι εγκατέλειψαν την ιδέα με το βέλος.
Όπως φαίνεται.
Αλλά ο Στιβ πήρε την ανταμοιβή του. Είχε καθαρή λήψη.
Αυτό είναι...
Στιβ, Στιβ, Στιβ.
Ο Κουί, ακόμα ενθουσιασμένος,
περιγράφει πώς ειδοποίησε τον Στιβ για τον ελέφαντα.
Αφού υποχώρησε ο ενθουσιασμός,
ο Στιβ βρέθηκε πάλι αντιμέτωπος με το ερώτημα
αν θα ήταν καλύτερα
να μην είχε συναντήσει ποτέ τους ελέφαντες-φαντάσματα.
Δεν ήταν καλύτερα σαν ουράνιο τόξο, σαν αντικατοπτρισμός στον ουρανό;
Κι όμως, συνάντησε έναν στ' αλήθεια.
Αυτή η πραγματικότητα ήταν αδιαμφισβήτητη.
Ο Στιβ έπρεπε να ζήσει με την επιτυχία του.
Να τος, μόνος του. Στον Υδάτινο Πύργο, σ' αυτό το μέρος.
Και μια άλλη πραγματικότητα ήταν η βροχή.
Η αποστολή θα έπρεπε να επιστρέψει πριν οι βάλτοι
και τα ποτάμια γίνουν αδιάβατα.
Η Πηγή της Ζωής, ε;
Είχε έρθει η ώρα να επιστρέψουμε και να πάρουμε τη λεία,
τα βιολογικά δείγματα από τους ελέφαντες-φαντάσματα.
Το Σμιθσόνιαν έδωσε άδεια να ληφθεί
δείγμα DNA από τον Χένρι
για να συγκριθεί με τα δείγματα του Στιβ.
Από πού θα πάρουμε δείγμα;
Θα πάμε κάπου εδώ ή από εκεί που είναι οι χαυλιόδοντες.
Θα πάρω τα δείγματα, αλλά πρέπει να φέρω την ομάδα μου.
Η Μελίσα Χόκινς ανέλαβε αυτήν την αποστολή.
Θα κάνω πίσω. Σ' ευχαριστώ γι' αυτό.
Ωραία.
Η Μαίρη Φέιθ Φλόρες θα τη βοηθήσει στα επόμενα βήματα.
Στη βάση ενός γομφίου,
κατάφερε να βρει ιστό που, ακόμα και μετά από 70 χρόνια,
ήταν αρκετά φρέσκος ώστε να είναι πολλά υποσχόμενος.
Οι επόμενες διαδικασίες πρέπει να γίνουν
σε αποστειρωμένο περιβάλλον.
Αυτά είναι δείγματα ιστών του Χένρι.
Η Μελίσα και η Μαίρη θα πάρουν το DNA εδώ.
Και τώρα, ο Στιβ παραδίδει δείγματα βλέννας και κοπράνων
από τους ελέφαντες-φαντάσματα
στην Κάθριν Σολάρι του Πανεπιστημίου Στάνφορντ.
Πίσω, ο Ντιμίτρι Πετρόφ,
ο εγκέφαλος πίσω από τα γονιδιωματικά προγράμματα του Στάνφορντ.
Αυτά τα δείγματα μερικών εβδομάδων είναι από ελέφαντα.
Τα πέντε είναι από αρσενικό ελέφαντα-φάντασμα.
Θα τα παραδώσω.
Αυτό είναι από τον ίδιο τον αρσενικό.
Τέλεια. Θα το συνθλίψουμε, για να ανοίξουμε όλα τα κύτταρα
και να απελευθερώσουμε το DNA, ώστε να δούμε τι υπάρχει μέσα,
τι τρώνε, καθώς και δείγματα από το DNA του ελέφαντα.
Να η μηχανή αλληλουχίας.
Είναι τελευταίας τεχνολογίας, αξίζει πάνω από ένα εκατ. δολάρια.
Εδώ θα μπουν τα δείγματα;
Ναι, ακριβώς. Εδώ θα καταλήξουν.
Περνούν από διάφορα στάδια μέχρι να καταλήξουν εδώ,
αλλά εδώ καταλήγουν και παράγονται τα δεδομένα.
Αυτό το μηχάνημα δημιουργεί έξι δισεκατομμύρια αλληλουχίες.
Έξι δισεκατομμύρια, άρα 6.000 εκατομμύρια αλληλουχίες DNA.
Πολλά δεδομένα.
Τα ετοίμασα εδώ για να σου τα δείξω.
Κάθε γραμμή είναι μία ένδειξη. Αυτή έχει 150.
- Πολλά γράμματα. - Έχει πολλά γράμματα. Και μετά...
Δηλαδή μιλάμε για έξι δισεκατομμύρια γραμμές;
Από αυτό το μηχάνημα.
Από τα δείγματα κοπριάς.
- Ακριβώς. - Αυτό είναι μιτοχονδριακό;
Όλο είναι DNA.
Ό,τι υπάρχει εκεί μέσα; Και τι θα κάνεις με αυτά τα δεδομένα;
Αυτό είναι ένα παράδειγμα επεξεργασμένων δεδομένων.
Εδώ είναι ευθυγραμμισμένα και χαρτογραφημένα.
Αυτός είναι ένας ελέφαντας. Αυτός είναι ένας δεύτερος.
Θα ήταν αδύνατον για έναν άνθρωπο να εντοπίσει τις ανωμαλίες,
οι οποίες επισημαίνονται με κίτρινο χρώμα εδώ.
Από τα δισεκατομμύρια γραμμές,
ένας υπολογιστής αναγνωρίζει τις διαφορές μεταξύ δύο δειγμάτων.
Ο ελέφαντας εδώ και ο ελέφαντας εκεί πάνω.
Αυτό είναι το Πανεπιστήμιο της Καλιφόρνια στο Ρίβερσαϊντ.
Το τελευταίο βήμα της έρευνας του Στιβ θα γίνει εδώ,
για να συγκρίνει το DNA του ελέφαντα-φάντασμα
με τον Χένρι και άλλες γενεαλογικές σειρές.
Στιβ, γεια.
Αυτό τον οδηγεί στην Έλι Άρμστρονγκ.
- Χαίρομαι. - Χαίρω πολύ.
- Σου έφερα κάτι. - Ευχαριστώ πολύ.
Ήξερα ότι θα έρθεις.
Ξέρεις ότι πήγαμε στο Σμιθσόνιαν.
Φυσικά.
Σκάψαμε κάτω από τα δόντια και βγάλαμε ιστό.
Σκοπός είναι να τον συγκρίνουμε με δείγματα που έφερα από την Αγκόλα.
Με αυτά θα μπορέσουμε να εντοπίσουμε
την ιστορία των ελεφάντων.
Ξέρουμε κάποια πράγματα για το ιστορικό δείγμα,
όπως το πού συλλέχθηκε, αλλά κάποια άλλα δεν τα ξέρουμε,
ειδικά σε σχέση με τους ελέφαντες από την Αγκόλα.
Θα μπορέσουμε να βρούμε τον πληθυσμό του ελέφαντα,
αν ήταν συγγενής ελεφάντων του δάσους ή κάποιου άλλου είδους
ή πόσο διαφέρει από τους ελέφαντες που βλέπουμε τώρα.
Έχω δει χιλιάδες ελέφαντες.
Δεν έχω ξαναδεί τέτοιους. Έχουν μακριά πόδια. Είναι ψηλοί.
Έχουν μικρά πόδια σε σχέση με το μέγεθός τους. Ζουν σε υψόμετρο.
Αν πήγαινε εκεί ένας ελέφαντας της σαβάνας
από το Δέλτα του Οκαβάνγκο, δεν θα επιβίωνε.
Είναι τρελό να σκεφτούμε ότι δεν είναι κάποιο υποείδος ή...
- Ναι. - Κάτι εντελώς διαφορετικό;
Θα το εντοπίσουμε με γενετικό DNA.
Θα καταλάβουμε αν πρόκειται για γενεαλογία
που κατάγεται από κάποιες ιστορικές γενεαλογίες
που εξετάσατε στο Σμιθσόνιαν
ή αν είναι κάτι εντελώς νέο για το οποίο δεν υπάρχει δείγμα.
Αυτό κάνει η γενετική αλληλουχία.
Μερικές φορές υπάρχουν είδη που δεν ξεχωρίζεις κοιτάζοντάς τα.
Αλλά μόλις δούμε το γονιδίωμα, ξέρουμε ότι διαφέρουν.
Η αλληλουχία δίνει περίπου τρία δις ζεύγη βάσεων DNA.
Τα βάζουμε σε υπερυπολογιστές
και επεξεργαζόμαστε όλα τα δεδομένα.
Συνήθως, αυτό παίρνει από έξι μήνες μέχρι έναν χρόνο.
Κι αυτό επειδή πρέπει να συγκεντρώσουμε τα γενετικά δεδομένα
που αναλύθηκαν για τους ελέφαντες,
ώστε να συσχετίσουμε τα δεδομένα που μας φέρατε.
Την πρώτη φορά, παίρνει ώρα.
Αλλά τη δεύτερη και την τρίτη φορά, γίνεται πολύ γρήγορο.
Τα ευρήματά της, μελλοντικά,
θα δημοσιευτούν σε επιστημονικά περιοδικά.
Παραξενεύτηκα από τα νεκρά πουλιά για επιστημονική έρευνα.
Έμοιαζαν με αιγυπτιακές μούμιες σε αιώνιο ύπνο.
Πώς θα κρατήσουμε ζωντανή τη φθίνουσα ποικιλομορφία των ειδών;
Μπορούν οι ελέφαντες-φαντάσματα να μείνουν ζωντανοί
για πολύ στο μέλλον;
Η αστυνόμευση της επιβίωσής τους με ένοπλους δασοφύλακες
επιβράδυνε τη δραματική μείωση του πληθυσμού τους.
Στον γυρισμό από την αποστολή,
ο Στιβ είχε άλλη μια συναρπαστική ακρόαση
με έναν ντόπιο βασιλιά.
Οι βαθιά ριζωμένες παραδόσεις του ίσως είναι το κλειδί για την προστασία
και την επιβίωση των ελεφάντων-φαντάσματα.
Όλα επισημοποιούνται.
Πρώτα, δίνει άδεια να ακούσει την αναφορά της αποστολής.
Ένας από τους κυνηγούς του βασιλιά,
ο οποίος ήταν στην αποστολή, αφηγείται τα γεγονότα μέρα με τη μέρα.
Και τώρα, μιλάει ο βασιλιάς.
Μας θυμίζει τους ελέφαντες,
καθώς αφηγείται τον αρχικό μύθο του λαού του.
Ο Κέρλεν μεταφράζει γιατί οι ελέφαντες ανήκουν στη φυλή.
Όταν οι κυνηγοί πήγαιναν για κυνήγι,
υπήρχε ένας μικρός ελέφαντας στο κοπάδι.
Αυτός ο μικρός ελέφαντας ήρθε στον ποταμό Κουάνγκο.
Και καθώς έφτασε στο ποτάμι,
άρχισε να αφαιρεί το δέρμα του ελέφαντα.
Και καθώς το αφαιρούσε, ο κυνηγός είδε ότι ήταν γυναίκα.
Και τη βοήθησε να βγάλει όλο το δέρμα του ελέφαντα.
Και ήρθε με τη γυναίκα
τρέχοντας μέχρι εδώ, στο βασίλειο των Νκανγκάλα.
Κράτησε τη γυναίκα για σύζυγο. Έκαναν παιδιά.
Γι' αυτό σας λέει ότι οι ελέφαντες ανήκουν στον λαό.
Γι' αυτό βλέπεις ότι όταν ζητάμε άδεια από τον βασιλιά,
πριν φύγουμε, επειδή ζητήσαμε άδεια, γονάτισε.
Και έκανε την τελετή για να συνδεθεί με τους προγόνους, ζητώντας άδεια.
Και σου επέτρεπαν να δεις τον ελέφαντα.
Γι' αυτό κατάφερες να τους δεις.
Δεν θα δεις τους ελέφαντες αν δεν ζητήσεις άδεια από τον βασιλιά
και ο βασιλιάς από τους προγόνους του.
Υπάρχει ελπίδα στην αέναη δύναμη του αφρικανικού μύθου
ότι άνθρωποι και ελέφαντες πρέπει να είναι μαζί;
Θα καλύψει το τοπίο τους ελέφαντες-φαντάσματα
για πολύ καιρό;
Μάλλον όχι.
Αλλά η δύναμη των παραδόσεων δεν θα ξεθωριάσει εύκολα.
Το εντυπωσιακό είναι ότι ο Στιβ
και οι πρεσβύτεροι της φυλής πιστεύουν ακράδαντα
ότι αν εξαφανιστούν οι ελέφαντες, αυτό θα είναι προάγγελος
και της δικής μας εξαφάνισης.
Η ζωή θα συνεχιζόταν, αλλά χωρίς εμάς.
Το DNA έδειξε ότι ο πατέρας του Χένρι ήταν φάντασμα.
Το Σμιθσόνιαν χρειάζεται DNA
για την καταγωγή του.
Η μητέρα του Χένρι ίσως είναι μοναδική.
Στιβ, Κουί, Κέρλεν, Λουτσάζι και Νκανγκάλα
θέλουν να διατηρήσουν τα ορεινά
όπου ζουν οι ελέφαντες
ασφαλή από λαθροκυνηγούς.
Απόδοση: Στέλλα Σαριγκουλέ